ALAT 16 – PRAVILA PONAŠANJA TOKOM JAVNIH RASPRAVA

*Prihvaćanjem i djelovanjem u okviru datih pravila poštujemo svoje sugrađane/ke i dajemo mogućnost što većem broju građana da iskažu svoje mišljenje*

Da biste se efikasno uključili, važno je znati slijedeće:

1. Odnosite se prema svim učesnicima u raspravi s ljubaznošću i poštovanjem.
2. Cijenite različitost pogleda i mišljenja.
3. Kritikujte ideje, a ne pojedince.
4. Suzdržite se od ponižavajućeg, diskriminatornog ili uznemiravajućeg ponašanja i govora usmjerenog prema drugima.
5. Suzdržite se od ometajućeg ponašanja tokom govora drugih (lupkanje, glasan razgovor, gestikuliranje i sl.).
6. Dopustite izlagaču da iskoristi svoje vrijeme tako što nećete prekidati izlaganje.
7. Na Javnoj raspravi možete postaviti pitanja, dati komentare, sugestije, prijedloge i primjedbe, ali prethodno se potrebno javiti za riječ osobi koja moderira raspravu, te predstaviti radi vođenja zapisnika.
8. Prilikom izlaganja važno je da govorite polako i razgovjetno kako bi se vaše izlaganje pravilno dokumentovalo.
9. Jedna osoba ima mogućnost za jedno izlaganje i time dajemo prostor ostalim sugrađanima da imaju svoja izlaganja.
10. Vrijeme dodijeljeno svakom pojedincu za izlaganje je ograničeno na 2-3 minuta.
11. Jedno izlaganje može sadržavati više pitanja, sugestija i komentara na različite segmente prezentirane dokumentacije sve dok se pridržava propisanog trajanja.
12. Ako je neko od izlagača postavio pitanje koje je u skladu sa vašim dopustite nekom drugom da postavi drugo pitanje – pitanja nije potrebno ponavljati.
13. Ukoliko niste zadovoljni odgovorom koji ste dobili ili smatrate da vam nije odgovoreno na sva pitanja, svoje sugestije, prijedloge i komentare dostavite pisanim putem uz dodatno obrazloženje za ona pitanja za koja smatrate da vam nije odgovoreno tokom javne rasprave.
14. Uzmite u obzir da ukoliko pratite javnu raspravu putem digitalnih kanala i stavljate komentar ispod, isti neće biti uzet u obzir kao zvanični komentar, te ne postoji obaveza odgovora.
15. Sva pitanja, prijedloge, sugestije i komentare dostavite u pisanoj formi na način kako vam je objašnjeno tokom Javne rasprave i javnog uvida.

Hvala Vam na razumijevanju,